CELEX: 32006D0597
Language: hr
Date: 2006-08-04 00:00:00
Title: 2006/597/EZ: Odluka Komisije od 4. kolovoza 2006. o sastavljanju popisa regija prihvatljivih za financiranje iz strukturnih fondova na prijelaznoj i posebnoj osnovi u okviru cilja regionalne konkurentnosti i zapošljavanja za razdoblje od 2007. do 2013. (priopćena pod brojem dokumenta C(2006) 3480)

14/Sv. 003
            
            
               HR
            
            
               Službeni list Europske unije
            
            
               30
            
         32006D0597
   
               L 243/49
            
            
               SLUŽBENI LIST EUROPSKE UNIJE
            
            
               04.08.2006.
            
         
      ODLUKA KOMISIJE
   
   od 4. kolovoza 2006.
   o sastavljanju popisa regija prihvatljivih za financiranje iz strukturnih fondova na prijelaznoj i posebnoj osnovi u okviru cilja regionalne konkurentnosti i zapošljavanja za razdoblje od 2007. do 2013.
   (priopćena pod brojem dokumenta C(2006) 3480)
   (2006/597/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Uredbu Vijeća (EZ) br. 1083/2006 od 11. srpnja 2006. o utvrđivanju općih odredaba o Europskom fondu za regionalni razvoj, Europskom socijalnom fondu i Kohezijskom fondu i stavljanju izvan snage Uredbe (EZ) br. 1260/1999 (1), a posebno njezin članak 8. stavak 4.,
   budući da:
   
               (1)
            
            
               U skladu s člankom 3. stavkom 2. točkom (b) Uredbe (EZ) br. 1083/2006, cilj je regionalne konkurentnosti i zapošljavanja usmjeren na jačanje konkurentnosti i privlačnosti regija.
            
         
               (2)
            
            
               U skladu s člankom 8. stavkom 2. prvim podstavkom Uredbe (EZ) br. 1083/2006 regije razine NUTS II u potpunosti obuhvaćene ciljem 1 u 2006. u skladu s člankom 3. Uredbe Vijeća (EZ) br. 1260/1999 od 21. lipnja 1999. o utvrđivanju općih odredaba o strukturnim fondovima (2), čija nominalna razina bruto domaćeg proizvoda (BDP-a) po glavi stanovnika, mjereno i izračunano u skladu s člankom 5. stavkom 1. Uredbe (EZ) br. 1083/2006, prelazi 75 % prosjeka BDP-a za EU-15 prihvatljive su na prijelaznoj i posebnoj osnovi za financiranje iz strukturnih fondova u okviru cilja regionalne konkurentnosti i zapošljavanja.
            
         
               (3)
            
            
               U skladu s člankom 8. stavkom 2. drugim podstavkom Uredbe (EZ) br. 1083/2006, Cipar također tijekom razdoblja od 2007. do 2013. koristi prijelazno financiranje primjenjivo na regije iz prvog podstavka istog članka.
            
         
               (4)
            
            
               Potrebno je u skladu s tim utvrditi popise prihvatljivih regija,
            
         DONIJELA JE OVU ODLUKU:
   Članak 1.
   Regije prihvatljive za financiranje iz strukturnih fondova u okviru cilja regionalne konkurentnosti i zapošljavanja na prijelaznoj i posebnoj osnovi, kako je navedeno u članku 8. stavku 2. Uredbe (EZ) br. 1083/2006, su one navedene u Prilogu ovoj Odluci.
   Članak 2.
   Ova je Odluka upućena državama članicama.
   
      Sastavljeno u Bruxellesu 4. kolovoza 2006.
      
         
            Za Komisiju
         
         Danuta HÜBNER
         
         
            Članica Komisije
         
      
   
   
      (1)  SL L 210, 31.7.2006., str. 25.
   
      (2)  SL L 161, 26.6.1999., str. 1. Uredba kako je zadnje izmijenjena Uredbom (EZ) br. 1198/2006 (SL L 223, 15.8.2006., str. 1.)
   PRILOG
   
      Popis regija razine NUTS II koje imaju pravo na financiranje iz strukturnih fondova na prijelaznoj i posebnoj osnovi u sklopu cilja regionalne konkurentnosti i zapošljavanja za razdoblje od 1. siječnja 2007. do 31. prosinca 2013.
   
   
               GR24
            
            
               Sterea Ellada
            
         
               GR42
            
            
               Notio Aigaio
            
         
               ES41
            
            
               Castilla y León
            
         
               ES52
            
            
               Comunidad Valenciana
            
         
               ES70
            
            
               Canarias
            
         
               IE01
            
            
               Border, Midland and Western
            
         
               ITG2
            
            
               Sardegna
            
         
               CY00
            
            
               Kypros/Kıbrıs
            
         
               HU10
            
            
               Közép-Magyarország
            
         
               PT30
            
            
               Região Autónoma da Madeira
            
         
               FI13
            
            
               Itä-Suomi
            
         
               UKD5
            
            
               Merseyside
            
         
               UKE3
            
            
               South Yorkshire